Osnovna škola Bilje, Bilje u školskoj 2020./2021.godini

Prvi put ove školske godine, školsko zvono je zazvonilo zadnji dan škole u čast ispraćaja naših osmaša.

Krajem i ove nastavne godine oprostit ćemo se i ispratiti naše osmaše. Ispratit ćemo još jednu generaciju osmaša i to na kraju ove još jedne neobične i specifične nastavne godine U školi ćemo svečano uručiti našim dragim osmašima svjedodžbe i nagrade i zaželjeti im sreću na njihovom novom putu.

Odzvonila nam je još jedna školska godina!

I tako smo krenuli od kraja, uzbuđeni su bili svi, jer školsko zvono nije zvonilo cijele školske godine. Prvašići su ga čuli prvi put, ostali su se naježili, klicali od radosti, drago im je bilo ćuti taj zvuk i prolomio se pljesak oduševljenja školom. Sitnica koja puno znači.

Vratimo se tamo gdje smo stali u prosincu Božićna priredba, opet virtualno, lijepo i svečano u blagdanskom duhu.

Kao i svake godine do sada, načelnik Općine Bilje, gospodin Željko Cickaj nagradio je šestero najučenika naše Škole za izuzetan uspjeh u učenju i vladanju te za doprinos radu Škole.

Nagrađeni učenici su:

* Mona Vendl, 6. A
* Nina Tadić, 6. B
* Laura Nađ, 7. A
* Petra Kovačević, 7. B
* Lukas Valeri, 8. A
* Kornelia Gavić, 8. B

Čestitamo nagrađenim učenicima, a načelniku Općine Bilje, gospodinu Željku Cickaju, zahvaljujemo na sustavnom prepoznavanju i nagrađivanju izvrsnosti.

Zaželjeli smo svima sretno Valentinovo uz pjesmu, [„ Da te mogu pismom zvati“,](http://os-bilje.skole.hr/upload/os-bilje/newsattach/589/video-05c678a583ddc8af7254dca147070f62-V.mp4) u izvedbi naše učenice 8.b razreda, Nives Lazar.

Neka vam svaki dan bude Valentinovo!

Nove situacije, epidemiološke mjere …..nisu dale ništa manje prekrasnih ideja i dobrih maski nego prije, maskenbal smo ove godine održali kao nastavu pod maskama.

Nedostaje nam druženje , pjesma, ples i veselje.

Ali svi su se potrudili da ostanemo u ritmu, da ne zaboravimo, za budućnost…nadamo se, uskoro.

Obilježili smo i Dan ružičastih majica , koji je Hrvatski sabor proglasio nacionalnim danom borbe protiv vršnjačkog nasilja.

Ove godine Dan ružičastih majica smo obilježili pod parolom: „ I ja ću nositi ružičasto u znak podrške“, i „ Nasilje prestaje ovdje“. Pozvali smo sve učenike i učitelje da se, prema svojim mogućnostima, odazovu obilježavanju Nacionalnog dana borbe protiv vršnjačkog nasilja te da, u znak podrške borbi protiv nasilja, u školu dođu u ružičastoj majici .

Cilj akcije je prevencija nasilja među djecom i mladima te se zahvaljujemo svim učenicima i djelatnicima koji su podržali akciju.

Uslijedila su natjecanja učenika na županijskim i državnim natjecanjima:

1. Na županijskom natjecanju Mladih tehničara, u kategoriji graditeljstvo koje je održano 5.3.2021.godine u OŠ Jagode Truhelke u Osijeku naša učenica Ivana Malić, 6.b razred, zauzela je 10. mjesto na rang listi.

Čestitamo Ivani na izvrsnom rezultatu, kao i njezinoj mentorici, učiteljici tehničke kulture, Jasni Gubo.

2. Nakon provedenog natjecanja na županijskoj razini iz informatike naše učenice Petra  Kovačević i Kornelia Gavić ostvarile su izvrsne rezultate u kategoriji, Osnove informatike:

Kornelia Gavić, 8.b razred na natjecanju je zauzela 2.mjesto na rang listi županije,a Petra Kovačević, 7.b razred zauzela je 5.mjesto na rang listi županije.

Čestitamo Kornelii i Petri na izvrsnom rezultatu, kao i njihovoj mentorici, učiteljici matematike i informatike, Mirni Prusini.

3. U srijedu, 10.3.2021.godine u u OŠ Augusta Šenoe u Osijeku održano je županijsko natjecanje iz hrvatskog jezika na kojem je našu školu predstavljala učenica Kornelia Gavić, 8.b razred.

Kornelia je na natjecanju zauzela visoko 2. mjesto na županijskoj listi i dobila poziv na državno natjecanje.

Čestitamo Kornelii na izvrsnim rezultatima, kao i njezinoj mentorici učiteljici hrvatskog jezika Moniki Pančić Simić.

4. Nakon provedenog županijskog natjecanja iz njemačkog jezika, naše učenice

Kornelia Gavić ima 3.rang na županijskoj listi u II.kategoriji natjecanja- izborna nastava, a

Magdalena Šnajder,8.b razred ima 1.rang.

Tea Horvat, 8.b razred ima 3.rang u kategoriji I., lista B- izborna nastava. Prema ostvarenim rezultatima Magdalena i Tea su predložene za državno natjecanje.

Čestitamo Kornelii, Magdaleni i Tei kao i njihovoj mentorici, učiteljici njemačkog jezika , Katarini Rebić.

5. Nakon provedenog županijskog natjecanja iz engleskog jezika

Kornelia Gavić, učenica 8.b razreda zauzela je 8.mjesto na županijskoj listi,

Nives Lazar, učenica 8.b razreda zauzela je također 8.mjesto i

Nina Perkov, učenica 8.a razreda zauzela je 9.mjesto.

Učenice su se natjecale u konkurenciji 59 učenika osmih razreda i ostvarile su izvrsni rezultat, te su sve predložene za državno natjecanje.

Čestitamo Kornelii, Nives i Nini kao i njihovoj mentorici učiteljici engleskog jezika, Tei Liović Holas.

6. Nakon provedenog županijskog natjecanja iz geografije, naši učenici

Petra Kovačević, 7.b razred i

Ivan Frank, 8.b razred

odlično su pradstavili školu i pokazali izvrsno znanje iz geografije.

Čestitamo Petri i Ivanu kao i njihovoj mentorici, učiteljici geografije , Korneliji Totić.

7. U ponedjeljak, 29.3. 2021.godine održano je županijsko natjecanje iz matematike. Našu školu su predstavljali:

Natalia Gavić, 5.a razred koja ima 23.rang na županijskoj listi, mentorica Marija Špiranec,

Fran Marković, koji ima 12.rang, mentorica Zdenka Ćutek,

Ben Rakovac, 7.a razred koji ima 20.rang i

Luka Kovačević, 7.b razred koji ima 21.rang, obojici je mentorica Marija Špiranec. Čestitamo Natalii, Franu, Benu i Luki kao i njihovim mentoricama, učiteljicama matematike i fizike, Mariji Špiranec i Zdenki Ćutek.

8.Naša učenica, Kornelia Gavić, 8.b razred, dobila je poziv na državno natjecanje iz hrvatskog jezika. Na nivou države Kornelia je zauzela 9.rang.

Čestitamo Kornelii,  kao i njezinoj mentorici učiteljici hrvatskog  jezika, Moniki Pančić Simić.

8.Povodom projekta *Mali uče velike* o sigurnom internetu radovi dvoje učenika naše škole, Lore Savić (5.a) i Dine Matakovića (6.b), izabrani su za 10 najboljih radova na području cijele Osječko-baranjske županije. Projekt je jedna u nizu od aktivnosti Centra za nestalu i zlostavljanu djecu realiziranu u suradnji s Osječko-baranjskom županijom. Kreativnim dobitnicima vrijedne nagrade uručio je sam župan, Ivan Anušić te uz čestitke poželio da nastave vrijedno učiti i biti predvodnici budućeg razvoja naše županije.

Ponosni smo i presretni zbog postignutih rezultata na sve učenike i njihove mentore!

Čestitamo našem knjižničaru, gosp. Tihomiru Dunđeroviću na izdanju pjesničke zbirke "Drvolaši".

U sklopu Erasmus + projekta "Out of the box" u našoj školi su održane online mobilnosti. Zbog nemogućnosti putovanja u neku od zemalja partnera organizirali smo trodnevni online događaj sa različitim aktivnostima. Učenici su prezentirali tradicionalne plesove, te predstavili našu školu putem prezentacije učenicima i nastavnicima drugih zemalja partnera. Naši učenici nakon toga mogli su pogledati i predstavljanja učenika iz Grčke, Cipra, Irske, Njemačke i Portugala(Madeire).

Nažalost i ove školske godine Dan škole smo obilježili virtualnim putem.

Nastojali smo postupiti odgovorno i savjesno pridržavajući se aktualne epidemiološke situacije. Našu smo kreativnost, znanje i htijenja pokazali smo na trenutno moguć način.

Predstavili smo mozaik naših izvannastavnih aktivnosti učenika, rezultata rada učenika i učitelja kroz cijelu školsku godinu.

U tjednu Dana škole prikupljali smo i humanitarnu pomoć za obitelji u potrebi s područja naše općine. Još jednom smo pokazali da, iako smo maleni, velikog smo srca.

Četiri razreda naše škole sudjelovala su u prikupljanju pomoći za učenike Siska i Gline. Nakon strašnih potresa koji su pogodili ta područja, odlučili smo tim učenicima vratiti osmjehe na lica. Prikupili smo školski pribor, kozmetiku i slatkiše, napravili paketiće, napisali pisma te razveselili naše nove prijatelje.
Hvala roditeljima koji su uvijek spremni pomoći i odazvati se na ovakve hvale vrijedne pothvate.

Zahvaljujemo od srca svima koji su pridonijeli i sudjelovali u stvaranju još jedne prekrasne priče o našoj školi.

Nadam se da je ovo zadnja školska godina koju obilježavamo na ovakav način, jer je naša čarobna riječ zajedništvo.

I kao što sam rekla na početku odzvonila je još jedna školska godina, a želja nam je da iduće školske godine vidimo osmijeh na licima svih nas.

Svi učitelji i stručni suradnici su osobno i profesionalno dali sve od sebe kako bi učenicima pružili podršku i omogućili im napredak.

Čestitamo svima na uspješnom razrednom uspjehu i završetku, želimo svima ugodan ljetni odmor. Zaslužili smo!